CELEX ID: 32023D0654

--- ENGLISH ---

Document:
$en_document

Summary:
$en_summary

--- DANISH ---

Document:
21.3.2023
DA
Den Europæiske Unions Tidende
L 81/29
RÅDETS AFGØRELSE (FUSP) 2023/654
af 20. marts 2023
om støtte til gennemførelsen af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler
RÅDET FOR DEN EUROPÆISKE UNION HAR —
under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
under henvisning til forslag fra Unionens højtstående repræsentant for udenrigsanliggender og sikkerhedspolitik, og
ud fra følgende betragtninger:
(1)
Den 12. december 2003 vedtog Det Europæiske Råd EU's strategi mod ikkespredning af masseødelæggelsesvåben, som i kapitel III indeholder en oversigt over foranstaltninger, som skal træffes både i Unionen og i tredjelande for at bekæmpe en sådan spredning.
(2)
Den 28. april 2004 vedtog De Forenede Nationers (FN's) Sikkerhedsråd resolution 1540 (2004) (UNSCR 1540 (2004)), som var det første internationale instrument, der på en integreret og samlet måde omhandler masseødelæggelsesvåben og disses fremføringsmidler og dertil knyttet materiel. UNSCR 1540 (2004) indførte bindende forpligtelser for alle stater, der skulle forhindre ikkestatslige aktører i og afskrække dem fra at tilegne sig sådanne våben og sådant våbenrelateret materiel. Den opfordrede også staterne til at aflægge rapport til det udvalg under Sikkerhedsrådet, der er nedsat ved UNSCR 1540 (2004) (»1540-Udvalget«), om de skridt, som de har taget eller agter at tage for at gennemføre UNSCR 1540 (2004).
(3)
Den 27. april 2006 vedtog FN's Sikkerhedsråd resolution 1673 (2006) og besluttede, at 1540-Udvalget skulle intensivere sine bestræbelser på at fremme fuldstændig gennemførelse af UNSCR 1540 (2004) ved hjælp af arbejdsprogrammer, outreachaktiviteter, bistand, dialog og samarbejde. Resolutionen opfordrede også 1540-Udvalget til sammen med stater og internationale, regionale og subregionale organisationer at undersøge muligheden for at udveksle erfaringer, og hvilke programmer der findes, som vil kunne lette gennemførelsen af UNSCR 1540 (2004).
(4)
Den 20. april 2011 vedtog FN's Sikkerhedsråd resolution 1977 (2011) og besluttede at forlænge mandatet for 1540-Udvalget i en periode på ti år indtil den 25. april 2021. Det besluttede også, at 1540-Udvalget fortsat skulle intensivere sine bestræbelser på at fremme alle staters fuldstændige gennemførelse af UNSCR 1540 (2004), at engagere sig aktivt i matchning af tilbud med anmodninger om bistand ved hjælp af foranstaltninger såsom besøg efter indbydelse fra de pågældende stater, bistandsmodeller, handlingsplaner eller andre oplysninger, der forelægges 1540-Udvalget, og at foretage en samlet gennemgang af status over gennemførelsen af UNSCR 1540 (2004) inden december 2016.
(5)
Den 15. december 2016 vedtog FN's Sikkerhedsråd med enstemmighed resolution 2325 (2016) og godkendte dermed resultatet af den samlede gennemgang af UNSCR 1540 (2004), der blev foretaget i 2016. Det opfordrede alle stater til at styrke de nationale foranstaltninger til gennemførelse af UNSCR 1540 (2004) og opfordrede til øget bistand til staternes kapacitetsopbygning i denne henseende, herunder gennem frivillige bidrag, samt til tættere samarbejde mellem interessenter, civilsamfundet og den akademiske verden.
(6)
Den 30. november 2022 vedtog FN's Sikkerhedsråd resolution 2663 (2022) og besluttede at forlænge mandatet for 1540-Udvalget med en periode på ti år indtil den 30. november 2032.
(7)
EU-støtte til gennemførelsen af UNSCR 1540 (2004), der siden 2006 er blevet kanaliseret gennem gennemførelsen af Rådets fælles aktioner 2006/419/FUSP 
(
1
)
 og 2008/368/FUSP 
(
2
)
 og Rådets afgørelser 2013/391/FUSP 
(
3
)
 og (FUSP) 2017/809 
(
4
)
, har bidraget til i betydelig grad at reducere antallet af stater, der ikke har fremlagt en rapport, og antallet af stater, der ikke har fremlagt de supplerende oplysninger, som 1540-Udvalget har udbedt sig efter at have modtaget ufuldstændige rapporter.
(8)
Der er behov for fortsat EU-støtte til gennemførelsen af UNSCR 1540 (2004).
(9)
Unionen bør derfor vedtage denne afgørelse for at yde den nødvendige støtte.
(10)
FN's Kontor for Nedrustningsanliggender (UNODA), som har ansvaret for at yde materiel og logistisk støtte til 1540-Udvalget og dets ekspertgruppe, bør varetage den tekniske gennemførelse af de aktiviteter, der skal gennemføres i henhold til denne afgørelse.
(11)
Denne afgørelse følger princippet om bedst muligt at udnytte erfaringerne fra tidligere fælles aktioner og rådsafgørelser til støtte for gennemførelsen af UNSCR 1540 (2004). Den tager hensyn til de særlige behov, som staterne har givet udtryk for, og skræddersyede tilgange til støtte for disse behov, og den tilskynder til nationalt og regionalt ejerskab af aktiviteterne for at sikre deres langsigtede bæredygtighed. Denne afgørelse baseres på princippet om at opbygge partnerskaber mellem Unionen og tredjeparter inden for rammerne af UNSCR 1540 (2004) for at sikre synergier og komplementaritet og fokuserer på de aktiviteter, der har givet konkrete resultater med hensyn til styrkelse af den nationale gennemførelse, øget bistand, bevidstgørelse og engagement vedrørende UNSCR 1540 (2004).
(12)
Denne afgørelse bør gennemføres i overensstemmelse med den finansielle og administrative rammeaftale, som Kommissionen og FN har indgået om forvaltning af finansielle bidrag fra Unionen til programmer eller projekter administreret af FN —
VEDTAGET DENNE AFGØRELSE:
Artikel 1
Unionen støtter følgende aktiviteter, der svarer til foranstaltninger i EU's strategi mod spredning af masseødelæggelsesvåben:
a)
tematiske workshopper om kapacitetsopbygning og uddannelse med henblik på op til fem anmodninger om bistand fra stater
b)
uddannelse af regionale kontaktpunkter
c)
støtte udviklingen af nationale handlingsplaner og ydelse af skræddersyet støtte
d)
virtuel regional bistandskonference om gennemførelse af UNSCR 1540 (2004)
e)
regionale outreachkonferencer
f)
vidensdannelse og -formidling.
En detaljeret beskrivelse af disse aktiviteter findes i bilaget til denne afgørelse.
Artikel 2
1.   Unionens højtstående repræsentant for udenrigsanliggender og sikkerhedspolitik (HR) er ansvarlig for gennemførelsen af denne afgørelse.
2.   Den tekniske gennemførelse af de i artikel 1 omhandlede aktiviteter varetages af UNODA. Det udfører denne opgave under HR's ansvar. Med henblik herpå indgår HR de nødvendige arrangementer med UNODA.
Artikel 3
1.   Det finansielle referencebeløb for gennemførelsen af de i artikel 1 omhandlede aktiviteter er på 2 368 769,46 EUR.
2.   De udgifter, der finansieres af det i stk. 1 fastsatte beløb, forvaltes i overensstemmelse med de procedurer og regler, der gælder for Unionens almindelige budget.
3.   Kommissionen overvåger, at de i stk. 1 omhandlede udgifter forvaltes korrekt. Med henblik herpå indgår Kommissionen den nødvendige aftale med UNODA. Det skal fremgå af aftalen, at UNODA sørger for, at Unionens bidrag bliver synligt i en grad, der svarer til dets størrelse.
4.   Kommissionen bestræber sig på at indgå den aftale, der er omhandlet i stk. 3, snarest muligt efter denne afgørelses ikrafttræden. Den underretter Rådet om eventuelle vanskeligheder i forbindelse med denne proces og om datoen for aftalens indgåelse.
Artikel 4
HR aflægger rapport til Rådet om gennemførelsen af denne afgørelse på grundlag af regelmæssige rapporter udarbejdet af UNODA. Disse rapporter skal danne udgangspunkt for Rådets evaluering. Kommissionen oplyser om de finansielle aspekter af de i artikel 1 omhandlede aktiviteter.
Artikel 5
1.   Denne afgørelse træder i kraft på dagen for vedtagelsen.
2.   Denne afgørelse udløber 36 måneder efter indgåelsen af den i artikel 3, stk. 3, omhandlede aftale eller den 21. september 2023, hvis der ikke er indgået en aftale senest denne dato.
Udfærdiget i Bruxelles, den 20. marts 2023
På Rådets vegne
J. BORRELL FONTELLES
Formand
(
1
)
  Rådets fælles aktion 2006/419/FUSP af 12. juni 2006 om støtte til gennemførelsen af De Forenede Nationers Sikkerhedsråds resolution 1540 (2004) inden for rammerne af gennemførelsen af EU's strategi mod spredning af masseødelæggelsesvåben (
EUT L 165 af 17.6.2006, s. 30
).
(
2
)
  Rådets fælles aktion 2008/368/FUSP af 14. maj 2008 om støtte til gennemførelsen af De Forenede Nationers Sikkerhedsråds resolution 1540 (2004) inden for rammerne af gennemførelsen af EU's strategi mod spredning af masseødelæggelsesvåben (
EUT L 127 af 15.5.2008, s. 78
).
(
3
)
  Rådets afgørelse 2013/391/FUSP af 22. juli 2013 om støtte til den praktiske gennemførelse af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler (
EUT L 198 af 23.7.2013, s. 40
).
(
4
)
  Rådets afgørelse (FUSP) 2017/809 af 11. maj 2017 om støtte til gennemførelsen af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler (
EUT L 121 af 12.5.2017, s. 39
).
BILAG
PROJEKTDOKUMENT
VEDRØRENDE EU-RÅDETS AFGØRELSE OM STØTTE TIL GENNEMFØRELSEN AF DE FORENEDE NATIONERS SIKKERHEDSRÅDS RESOLUTION 1540 (2004) OM IKKESPREDNING AF MASSEØDELÆGGELSESVÅBEN OG DISSES FREMFØRINGSMIDLER
HR(2023) 37
1.
BAGGRUND
I overensstemmelse med Den Europæiske Unions (EU's) strategi mod spredning af masseødelæggelsesvåben, der blev vedtaget den 12. december 2003, og som har som mål at understøtte De Forenede Nationers Sikkerhedsråds rolle og øge dets sagkundskab med hensyn til at tackle de udfordringer, der er forbundet med spredning, har EU yderligere støttet gennemførelsen af FN's Sikkerhedsråds resolution 1540 (2004) (»UNSCR 1540 (2004)«) og efterfølgende resolutioner.
Gennemførelsen af Rådets fælles aktion om støtte til gennemførelsen af UNSCR 1540 (2004) er varetaget af De Forenede Nationers Kontor for Nedrustningsanliggender (UNODA) gennem den tekniske gennemførelse af tidligere projekter, da kontoret har fået mandat til at yde materiel og logistisk støtte til 1540-Komitéen og dets eksperter.
2.
GENEREL RAMME
Denne rådsafgørelse har til formål at styrke gennemførelsen af UNSCR 1540 (2004) og efterfølgende resolutioner. Hvor det er relevant, vil Rådets afgørelse bygge på resultaterne af EU's fælles aktion 2017/809 og tidligere fælles aktioner og rådsafgørelser 
(
1
)
 om støtte til gennemførelsen af UNSCR 1540 (2004), der gennemføres af UNODA i tæt samarbejde med Organisationen for Sikkerhed og Samarbejde i Europa (OSCE).
Gennemførelsen af EU-Rådets afgørelse bygger på følgende principper:
a)
bedst mulig udnyttelse af erfaringerne fra tidligere fælles aktioner og rådsafgørelser til støtte for gennemførelsen af UNSCR 1540 (2004)
b)
hensyntagen til de særlige behov, som staterne har givet udtryk for, og skræddersyede tilgange til støtte
c)
tilskyndelse til nationalt og regionalt ejerskab af projekterne for at sikre deres langsigtede bæredygtighed
d)
opbygning af partnerskaber mellem EU og tredjeparter inden for rammerne af UNSCR 1540 (2004) for at sikre synergier og komplementaritet og
e)
fokus på de aktiviteter, der har vist sig at give konkrete resultater med hensyn til styrkelse af den nationale gennemførelse, øget bistand, bevidstgørelse og engagement vedrørende UNSCR 1540 (2004).
3.
MÅLSÆTNINGER
Med udgangspunkt i de fremskridt, der er gjort gennem tidligere rådsafgørelser og den samlede gennemgang fra 2022 af status for gennemførelsen af UNSCR 1540 (2004), søger UNODA fortsat at fremme gennemførelsen af UNSCR 1540 (2004) og efterfølgende resolutioner gennem specifikke foranstaltninger med følgende mål: at øge de relevante nationale og regionale bestræbelser og kapaciteter primært gennem kapacitetsopbygning, styrket kapacitet og samarbejde mellem kontaktpunkterne, lettelse af tematisk teknisk bistand med støtte gennem internationalt samarbejde og bevidstgørelse af offentligheden.
Overordnet målsætning (forventet virkning)
Projektets overordnede formål er at bidrage til international fred og sikkerhed og til gennemførelsen af EU's strategi mod spredning af masseødelæggelsesvåben ved at bidrage til staternes bedre gennemførelse af UNSCR 1540 (2004).
Specifikke målsætninger
De specifikke målsætninger er:
—
at øge de relevante nationale og regionale bestræbelser på og kapaciteter til at gennemføre UNSCR 1540, primært gennem uddannelse, kapacitetsopbygning og lettelse af bistand
—
at styrke kontaktpunkternes kapacitet, samarbejdet og samspillet mellem staterne og UNSCR 1540-Komitéen samt blandt kontaktpunkterne med henblik på at bistå med gennemførelsen af resolutionen
—
at forbedre gennemførelsen af frivillige nationale handlingsplaner for gennemførelse af UNSCR 1540 (2004) ved på staternes anmodning at støtte udarbejdelsen af dem og efterfølgende adgang til støtte til at opfylde deres behov
—
at øge det subregionale, regionale og internationale samarbejde og bidrage til at opnå større synergi i gennemførelsen af UNSCR 1540 (2004)
—
at øge bevidstheden blandt relevante interessenter, herunder civilsamfundet, vedrørende gennemførelsen af UNSCR 1540 (2004)
—
at øge inddragelsen af relevante interessenter i den internationale, regionale og nationale indsats for at gennemføre UNSCR 1540 (2004)
—
at øge den praktiske gennemførelse af specifikke henstillinger fra den samlede gennemgang fra både 2009, 2016 og 2022 af status for gennemførelsen af UNSCR 1540 (2004).
Forventede resultater
Målet med dette projekt er at opnå følgende resultater:
1.
styrket kapacitet blandt regeringsembedsmænd, herunder kontaktpunkter, til at gennemføre forpligtelserne i resolution 1540 (2004)
2.
udarbejdelse af effektive og realistiske nationale handlingsplaner eller køreplaner for gennemførelse af de centrale krav i UNSCR 1540 (2004) og deling af effektiv praksis og erfaringer i forbindelse hermed
3.
fremme af regeringernes og civilsamfundets bevidsthed om betydningen af fuld gennemførelse af UNSCR 1540 (2004).
4.
AKTIVITETER
Aktivitet 1A:
Tematiske workshopper og kurser om kapacitetsopbygning
Beskrivelse:
 Der vil blive afholdt tematiske workshopper og kurser om kapacitetsopbygning for op til fem anmodninger om bistand fra stater med prioritet til stater fra Latinamerika og regionerne Caribien, Afrika og Asien. Sådan bistand vil supplere 1540-Komitéens matchningsfunktion og tage sigte på at give staterne mulighed for at tage yderligere praktiske skridt til at gennemføre forpligtelserne i UNSCR 1540 (2004) på nationalt plan.
Aktiviteten vil øge regeringsembedsmændenes kapacitet og styrke samarbejdet mellem agenturerne og dermed bidrage til forbedret gennemførelse af UNSCR 1540 (2004) blandt staterne. Internationale organisationer og partnere vil også blive opfordret til at tilbyde uddannelse, præsentere eksisterende lovgivningsværktøjer og yde relateret bistand.
Afhængigt af nationale anmodninger og sammenhænge vil målsætningerne for workshopperne være:
—
at øge bevidstheden blandt deltagerne om resolution 1540
—
at give en oversigt over de nationale lovgivningsmæssige rammer og håndhævelsesforanstaltninger for at indkredse de resterende mangler og prioritere tiltagene til forbedring af den eller de nationale lovgivningsmæssige rammer med henblik på opfyldelse af forpligtelserne i resolution 1540 (2004)
—
at afhjælpe de konstaterede mangler og fastlægge de berørte nationale enheder og de tiltag, der kræves af hver enkelt, og
—
at yde bistand, der er skræddersyet til staternes behov, og som er nødvendig for at opbygge den nationale kapacitet.
Aktivitet 1B:
Regional uddannelse af kontaktpunkter
Beskrivelse:
 Kontaktpunkterne fungerer som bindeled mellem komitéen og deres regeringsembedsmænd. Nogle kontaktpunkter varetager også rollen som national koordinator i spørgsmål vedrørende resolutionen. Gennemførelse af uddannelsesprogrammer for 1540-kontaktpunkter er et afgørende bidrag til at forbedre forståelsen af resolutionen, udfordringerne i forbindelse med dens gennemførelse og opbygningen af de nødvendige kapaciteter. Der vil derfor blive ydet støtte til to regionale/subregionale uddannelseskurser for nationale kontaktpunkter, der udpeges af staterne.
Kontaktpunkterne vil få et indgående kendskab til resolutionen, hvilket vil styrke samarbejdet og kommunikationen mellem staterne, komitéen og kontaktpunkterne. Uddannelseskurserne vil give mulighed for at udveksle erfaringer og tilgange mellem staterne i de pågældende regioner.
Formålet med uddannelseskurset er:
—
at formidle detaljeret kendskab til:
—
de risici, der er forbundet med ikkestatslige aktørers spredning af masseødelæggelsesvåben og disses fremføringsmidler
—
sammenhængen mellem resolution 1540 og internationale og regionale juridisk bindende instrumenter om nedrustning og ikkespredning af masseødelæggelsesvåben og andre relaterede ordninger og organisationer
—
resolution 1540 og dens opfølgningsresolutioner og nationale kontaktpunkters rolle
—
1540-Komitéens funktion, herunder dets bistandsmekanisme og betydningen af rapportering og rapporteringsmetoder
—
at fremme og styrke samarbejdet mellem kontaktpunkterne på regionalt plan.
Aktivitet 2A:
Støtte til udvikling af nationale handlingsplaner og levering af skræddersyet støtte
Beskrivelse:
 Handlingsplaner betragtes som et vigtigt værktøj i værktøjskassen til støtte for gennemførelsen af resolution 1540. De kan hjælpe staterne med at evaluere mangler, prioritere gennemførelsesforanstaltninger, kortlægge nationale interessenter og vurdere de nødvendige ressourcer og behovet for bistand. Handlingsplaner kan således sætte staterne i stand til at følge en skræddersyet og trinvis tilgang til fuld og effektiv gennemførelse af resolutionen.
Mindst to stater vil få støtte til udarbejdelse af frivillige nationale handlingsplaner eller køreplaner, herunder indkredsning og kortlægning af bistandsbehov. Denne tematiske støtte vil øge gennemførelseskapaciteten, evaluere mangler, prioritere gennemførelsesforanstaltninger og vurdere de nødvendige bistandsbehov. Den vil også omfatte skræddersyet støtte til udarbejdelse af anmodninger om bistand eller analyse af eksisterende nationale retlige rammer, alt efter hvad der er relevant, med henblik på at opfylde forpligtelserne i resolution 1540 (2004).
Aktiviteten vil hjælpe staterne med at indføre frivillige nationale handlingsplaner eller køreplaner med klare mål, tidsplaner og arbejdsdeling, herunder indkredsning af kapacitetsmangler, der kan tjene som grundlag for udarbejdelsen af anmodninger om bistand, og med at etablere effektive partnerskaber mellem stater og bistandsydere. Der ydes skræddersyet bistand vedrørende aspekter af UNSCR 1540, herunder håndhævelse og national koordinering, og der foretages en analyse af eksisterende nationale retlige rammer for at indkredse potentielle mangler, der kan afhjælpes gennem udarbejdelse af ny eller supplerende lovgivning og/eller regulering med henblik på at opfylde forpligtelserne i resolution 1540 (2004).
Aktivitet 2B:
Virtuel regional bistandskonference om gennemførelse af UNSCR 1540 (2004)
Beskrivelse:
 Der vil blive indkaldt til en virtuel konference for stater og relevante internationale, regionale og subregionale organisationer for at fremme udvekslingen af erfaringer med udarbejdelse af nationale handlingsplaner, identificere muligheder, indhøstede erfaringer og effektiv praksis på de områder, der er omfattet af resolution 1540 (2004), herunder øget bevidstgørelse blandt ikkeindberettende stater og uddannelse i udarbejdelse af rapporter.
Aktiviteten vil støtte staternes engagement med hensyn til erfaringer med udarbejdelse af nationale handlingsplaner, gøre status over de fremskridt, der er gjort med gennemførelsen af handlingsplaner og resolution 1540, udveksle resultater, anbefalinger, identificere effektiv praksis og indhøstede erfaringer som elementer til nye udgaver af handlingsplaner og iværksatte dialoger vedrørende indsendelse af rapporter, alt efter hvad der er relevant. Konferencen vil blive tilrettelagt således, at deltagerne får mulighed for at analysere og indsamle de indhøstede erfaringer i alle faser, herunder udformning, gennemførelse og revision af handlingsplaner og rapporter, alt efter hvad der er relevant. Konferencen vil sigte mod at dække aspekter vedrørende planernes anvendelsesområde og struktur, prioritering og faser, interessenternes engagement og opbakning, koordinering mellem agenturer, midler til handlingsplaner og international bistand.
Aktivitet 3A:
Regionale outreachkonferencer
Beskrivelse:
 Opsøgende arbejde og bevidstgørelse er fortsat afgørende for at øge kendskabet til og skabe engagement i gennemførelsen af 1540. Der vil blive afholdt to regionale outreachkonferencer for at øge bevidstheden blandt politiske beslutningstagere og repræsentanter for civilsamfundet om betydningen af gennemførelsen af UNSCR 1540 (2004), herunder at støtte kvinder i at involvere sig mere systematisk og dybt og dermed sikre deres meningsfulde deltagelse i gennemførelsen af UNSCR 1540 (2004).
Aktiviteten vil øge bevidstheden blandt politiske beslutningstagere, styrke civilsamfundets rolle og bidrage til at håndtere centrale spørgsmål, demonstrere forskellige perspektiver, operationalisere kvinders meningsfulde deltagelse i gennemførelsen af UNSCR 1540 (2004) og forbedre det subregionale og regionale samarbejde om gennemførelsen af UNSCR 1540 (2004).
Aktivitet 3B:
Vidensdannelse og -formidling
Beskrivelse:
 Der vil blive udarbejdet to vidensdannende output, herunder publikationer og tematiske webinarer, med fokus på 1540. Erkendelse af betydningen af at samle erfaringer og effektiv praksis, holde sig orienteret om relevante fremskridt og skabe en bedre forståelse af samspillet mellem UNSCR 1540 (2004) samt områder, der eventuelt kræver yderligere undersøgelse, dialog og politiske tiltag.
Aktiviteten vil øge interessenternes viden om, hvordan forpligtelserne i UNSCR 1540 (2004) bedst gennemføres, og behandle relevante potentielle og nye trusler samt udveksle effektiv praksis, hvilket vil gavne komitéens arbejde.
Temaerne for videnprodukterne vil blive baseret på observerede gennemførelsestendenser, mangler og behov, herunder dem, der er omhandlet i den samlede gennemgang fra 2022. De omfatter bl.a. overførsler af immateriel teknologi, rapportering og lovgivningsmæssige tilgange.
5.
KOORDINERINGSMEKANISME OG -ROLLER
UNODA fungerer som gennemførelsesorganisation, der skaber forbindelse mellem projektet og 1540-Komitéen og dens ekspertgruppe, og varetager samtidig ledelsen ved at udnytte FN's indkaldelsesbeføjelser til at tilrettelægge aktiviteter. Som gennemførelsesorganisation vil UNODA effektivisere kommunikationen med donoren, tilrettelægge koordineringsmøder, udarbejde regelmæssige donorrapporter og yde politisk og organisatorisk støtte til sine gennemførelsespartnere. Projektmidlerne vil blive udbetalt og forvaltet i overensstemmelse med De Forenede Nationers regler og bestemmelser.
UNODA vil samarbejde med Organisationen for Sikkerhed og Samarbejde i Europa (OSCE) om projekter, der gennemføres i de deltagende stater, og maksimere synergierne fra de deltagende organisationers stærke tilstedeværelse og tætte forbindelser med deres deltagende stater, teknisk ekspertise og erfaring med at yde bistand i regionen.
UNODA's og OSCE's operationelle kapaciteter supplerer hinanden, og UNODA vil koordinere den regelmæssige rapportering, som vil blive fremlagt i en årlig rapport med en finansiel status for og en beretning om projektet. Rapporterne suppleres med uformelle ajourføringer via e-mail, videokonferencer og yderligere ad hoc-møder efter behov.
UNODA vil samarbejde og koordinere med gennemførelsesenhederne for andre relevante programmer og projekter, der finansieres af Den Europæiske Union, navnlig initiativet vedrørende EU's CBRN-ekspertisecentre og Europa-Kommissionens P2P-eksportkontrolprogram for varer med dobbelt anvendelse samt projekter i henhold til følgende rådsafgørelser:
—
Rådets afgørelse (FUSP) 2019/97 af 21. januar 2019 til støtte for konventionen om forbud mod biologiske våben og toksinvåben
—
Rådets afgørelse (FUSP) 2019/1296 af 31. juli 2019 om støtte til styrkelsen af biologisk sikkerhed og sikring i Ukraine i overensstemmelse med gennemførelsen af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler
—
Rådets afgørelse (FUSP) 2019/2108 af 9. december 2019 om støtte til styrkelsen af biologisk sikkerhed og sikring i Latinamerika i overensstemmelse med gennemførelsen af De Forenede Nationers Sikkerhedsråds resolution 1540 (2004) om ikkespredningen af masseødelæggelsesvåben og disses fremføringsmidler
—
Rådets afgørelse (FUSP) 2020/732 af 2. juni 2020 til støtte for FN's generalsekretærs mekanisme til efterforskning af påstået brug af kemiske og biologiske våben eller toksinvåben
—
Rådets afgørelse (FUSP) 2021/2072 af 25. november 2021 til støtte for opbygning af modstandsdygtighed inden for biosikkerhed og biosikring gennem konventionen om forbud mod biologiske våben og toksinvåben.
Ved resolution 1977 (2011) opfordrede FN's Sikkerhedsråd indtrængende 1540-Komitéen til fortsat at samarbejde aktivt med stater og relevante internationale, regionale og subregionale organisationer for at fremme udvekslingen af erfaringer og effektiv praksis på det område, der er omfattet af resolution 1540 (2004). I den forbindelse har UNODA bevaret en tæt forbindelse til sine regionale centre og andre internationale og regionale organisationer for at sikre, at medlemsstaterne modtager tilstrækkelig støtte i deres indsats for at gennemføre forpligtelserne i henhold til resolutionen fuldt ud.
For yderligere at styrke denne indsats har UNODA indsat regionale koordinatorer for 1540 i Addis Abeba og Bangkok. De regionale koordinatorer fokuserer på at styrke UNODA's indsats med at yde og lette bistand til staterne og fremme et tættere samarbejde med regionale organisationer i de pågældende regioner. Desuden vil tæt koordinering mellem UNODA, dets regionale centre og partnerorganisationer sikre, at en fælles indsats forhindrer dobbeltarbejde og maksimerer mulighederne for synergi.
6.
PERSONALE
Gennemførelsen af denne rådsafgørelse kræver personale for at sikre en koordineret og effektiv gennemførelse af alle aktiviteter. Der foreslås derfor følgende funktioner:
—
En Political Affairs Officer med base i New York City:
 UNODA's støtteenhed for 1540 under afdelingen for masseødelæggelsesvåben vil varetage den ledende funktion i gennemførelsen af projektet. Enhedens Political Affairs Officer vil være ansvarlig for programovervågning, projektgennemførelse, herunder koordinering med OSCE, projektovervågning og -evaluering, rapportering og koordinering af kommunikationen med donoren.
—
En regional koordinator med base i Addis Abeba, Etiopien:
 Medarbejderen (en ansat i UNODA) vil være ansvarlig for yderligere at øge bevidstheden blandt afrikanske stater om kravene i UNSCR 1540 (2004) og om, hvordan agenturernes indsats for at imødekomme dem på nationalt plan kan tilrettelægges, samt for at øge forståelsen blandt stater med eksisterende gennemførelseskapacitet og kendskab til UNSCR 1540 (2004) af, hvordan manglerne i den nationale gennemførelse kan afhjælpes. For at undgå dobbeltarbejde vil den regionale koordinator arbejde tæt sammen med navnlig BTWC-koordinatoren for Afrika, der har base i Addis Abeba.
—
UNODA vil bestræbe sig på at sikre ligestilling mellem kønnene i ansættelsesprocessen for at bistå projektets støttemodtagende lande og vil tilskynde dem til på en meningsfuld måde at inddrage kvinder i alle faser af projektet. Der gøres til enhver tid en særlig indsats for at indarbejde et kønsperspektiv og sætte kvinder i centrum for de emner, der drøftes.
7.
VARIGHED
Den samlede varighed af projekternes gennemførelse anslås til 36 måneder.
8.
EU'S SYNLIGHED
UNODA vil træffe alle passende foranstaltninger for at skabe opmærksomhed omkring det faktum, at de udførte aktiviteter finansieres af Unionen. Sådanne foranstaltninger vil blive gennemført i overensstemmelse med Kommissionens håndbog i kommunikation og synlighed for EU's optræden udadtil, som Europa-Kommissionen har udarbejdet og offentliggjort. UNODA vil således sikre synligheden af Unionens bidrag gennem passende omtale og PR, som fremhæver Unionens rolle, sikrer åbenhed i Unionens indsats og skaber øget bevidsthed om grundene til denne afgørelse og om Unionens støtte hertil og resultaterne af denne støtte. Det materiale, der produceres i forbindelse med gennemførelsen af aktiviteter i henhold til denne afgørelse, vil på en iøjnefaldende måde vise EU-flaget i overensstemmelse med EU's retningslinjer for korrekt anvendelse og gengivelse af flaget.
9.
STØTTEMODTAGERE
Projektets støttemodtagere vil være FN-medlemsstater.
(
1
)
  Fælles aktion 2006/419/FUSP og 2008/368/FUSP og Rådets afgørelse 2013/391/FUSP og (FUSP) 2017/809.

Summary:
Masseødelæggelsesvåben: bekæmpelse af spredning
RESUMÉ AF:
Afgørelse (FUSP) 2023/654 om støtte til gennemførelsen af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler
HVAD ER FORMÅLET MED AFGØRELSEN?
Dens overordnede mål er at bidrage til international fred og sikkerhed ved at støtte gennemførelsen af 
De Forenede Nationers (FN) Sikkerhedsråds resolution 1540
 af 
28. april 2004
.
Dette er i overensstemmelse med 
Den Europæiske Unions
 (EU) 
strategi mod spredning af masseødelæggelsesvåben
, der blev vedtaget den 
12. december 2003
.
HOVEDPUNKTER
FN’s Sikkerhedsråds resolution 1540 (2004)
Dette var det første internationale instrument, der omhandlede masseødelæggelsesvåben. Den fastsætter bindende forpligtelser for landene om at:
håndhæve national kontrol og vedtage lovgivning for at forebygge spredning af nukleare, kemiske eller biologiske våben og disses fremføringsmidler
nægte al støtte til ikke-statslige enkeltpersoner eller organer, der forsøger at udvikle, erhverve, fremstille, besidde, transportere, overføre eller bruge masseødelæggelsesvåben.
Den 
30. november 2022
 vedtog FN’s Sikkerhedsråd resolution 
2663
, der forlænger mandatet for det udvalg, der er nedsat i henhold til resolution 1540 (1540-udvalget), for en periode på 10 år indtil den 
30. november 2032
. Udvalget arbejder aktivt sammen med lande og relevante internationale, regionale og subregionale organisationer om måder til gennemførelse af resolution 1540.
EU’s strategi
Strategien blev vedtaget i 2003 og er udformet til at forebygge, hindre, standse og om muligt fjerne programmer for masseødelæggelsesvåben over hele verden. Grundprincipperne er følgende.
Multilateralisme.
 Styrkelse af internationale ikkespredningsforanstaltninger og arbejde mod at forbedre systemer til at bekræfte krænkelser af regler fastlagt i multilaterale traktater.
Forebyggelse.
 Fremme af et stabilt regionalt og internationalt miljø ved at styrke programmer til fremme af nedrustning og indarbejdelse af ikkespredningsmålet i alle EU’s politiske, diplomatiske og økonomiske aktiviteter.
Internationalt samarbejde.
 Tæt samarbejde med FN og andre internationale organisationer og centrale partnere såsom NATO og USA samt hjælp til ikke-EU-lande med at forbedre deres procedurer og opfylde deres forpligtelser i henhold til multilaterale konventioner og ordninger.
Rådets afgørelse (FUSP) 2023/654
Afgørelsen anvender følgende 
principper
:
bedst mulig udnyttelse af erfaringerne fra 
Rådet for Den Europæiske Unions
 tidligere fælles aktioner og Rådets 
afgørelser
 til støtte for gennemførelsen af UNSCR 1540 (2004)
hensyntagen til landenes specifikke behov og skræddersyet støtte
opfordring til nationalt og regionalt ansvar for aktiviteterne for at sikre deres bæredygtighed på lang sigt
etablering af partnerskaber mellem 
EU-medlemsstaterne
 og ikke-EU-lande for at sikre synergier og komplementaritet
fokus på aktiviteter, der giver konkrete resultater, med henblik på at styrke den nationale gennemførelse, øget bistand, oplysning og engagement i FN’s Sikkerhedsråds resolution 1540 (2004).
De 
specifikke mål
 er at:
styrke de relevante nationale og regionale bestræbelser på og kapaciteter til at gennemføre UNSCR 1540, primært gennem uddannelse, kapacitetsopbygning og hjælp til at lette samarbejdet
styrke kapaciteten for kontaktpunkter, samarbejde og samspil mellem landene og 1540-udvalget
forbedre gennemførelsen af frivillige nationale handlingsplaner for gennemførelse ved at støtte udviklingen af disse
udvikle subregionalt, regionalt og internationalt samarbejde
øge opmærksomheden på og inddragelsen af relevante interessenter og støtte den praktiske gennemførelse af specifikke henstillinger.
Afgørelsen 
støtter følgende aktiviteter
:
tematiske kapacitetsopbyggende workshopper og kurser med fokus på lande og regeringsembedsmænd i Latinamerika, Caribien, Afrika og Asien
uddannelse af regionale kontaktpunkter, som giver dem indgående kendskab til resolution 1540 og styrker samarbejde og kommunikation mellem landene
udvikling af nationale handlingsplaner med klare mål, tidsplaner og fordeling af ansvarsområder samt skræddersyet bistand for at indkredse og afhjælpe mulige mangler
en virtuel regional bistandskonference for at udveksle erfaringer med udarbejdelse af nationale planer og identificere muligheder, indhøstede erfaringer og effektiv praksis
to regionale outreachkonferencer for at øge bevidstheden blandt politiske beslutningstagere og civilsamfundet
vidensdannelse og -formidling ved at udarbejde publikationer og webinarer om gennemførelse, potentielle og nye trusler samt udveksling af bedste praksis.
FN’s Kontor for Nedrustningsanliggender (UNODA)
 forbinder EU-projektet med 1540-udvalget og samarbejder og koordinerer med andre relevante EU-programmer og projekter i henhold til følgende afgørelser fra Rådet:
Rådets afgørelse (FUSP) 
2016/51
, 
2019/97
, 
2021/2072
 og 
2023/123
) til støtte for konventionen om forbud mod biologiske våben og toksinvåben
Rådets afgørelse (FUSP) 
2019/1296
 om støtte til styrkelsen af biologisk sikkerhed og sikring i Ukraine
Rådets afgørelse (FUSP) 
2019/2108
 om støtte til styrkelsen af biologisk sikkerhed og sikring i Latinamerika
Rådets afgørelse (FUSP) 
2020/732
 til støtte for FN’s generalsekretærs mekanisme til efterforskning af påstået brug af kemiske og biologiske våben eller toksinvåben
Rådets afgørelse (FUSP) 
2021/2072
 til støtte for opbygning af modstandsdygtighed inden for biosikkerhed og biosikring gennem konventionen om forbud mod biologiske våben og toksinvåben.
EU’s højtstående repræsentant for udenrigsanliggender og sikkerhedspolitik/næstformanden for Europa-Kommissionen
 er 
ansvarlig for gennemførelsen af afgørelsen
. Repræsentanten/formanden aflægger rapport til Rådet om gennemførelsen ved hjælp af regelmæssige rapporter fra UNODA.
Afgørelsen tildeler projektet et budget på 
2 368 769,46 EUR
.
HVORNÅR GÆLDER AFGØRELSEN FRA?
Den trådte i kraft den 
20. marts 2023
.
BAGGRUND
FN har vedtaget en række andre resolutioner om resolution 1540: 
1673
 (2006), 
1977
 (2011) og 
2325
 (2016).
EU’s støtte til gennemførelse af resolution 1540 er blevet kanaliseret gennem fælles aktion 
2006/419/FUSP
 og 
2008/368/FUSP
 og Rådets afgørelse 
2013/391/FUSP
 og (FUSP) 
2017/809
.
EU har desuden vedtaget følgende:
Rådets afgørelse (FUSP) 
2022/597
 om fremme af det europæiske net af uafhængige ikkesprednings- og nedrustningstænketanke
Rådets afgørelse (FUSP) 
2023/124
 om støtte til 
Haagadfærdskodeksen
.
HOVEDDOKUMENT
Rådets afgørelse (FUSP) 
2023/654
 af 
20. marts 2023
 om støtte til gennemførelsen af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler (EUT L 81 af 
21.3.2023
, 
s. 29-36
).
TILHØRENDE DOKUMENTER
Rådets afgørelse (FUSP) 
2023/124
 af 
17. januar 2023
 til støtte for Haagadfærdskodeksen og ikkespredning af ballistiske missiler inden for rammerne af gennemførelsen af EU’s strategi mod spredning af masseødelæggelsesvåben (EUT L 16 af 
18.1.2023
, 
s. 36-41
).
Rådets afgørelse (FUSP) 
2022/597
 af 
11. april 2022
 om fremme af det europæiske net af uafhængige ikkesprednings- og nedrustningstænketanke (EUT L 114 af 
12.4.2022
, 
s. 75-87
).
Rådets afgørelse (FUSP) 
2021/2072
 af 
25. november 2021
 til støtte for opbygning af modstandsdygtighed inden for biosikkerhed og biosikring gennem konventionen om forbud mod biologiske våben og toksinvåben (EUT L 421 af 
26.11.2021
, 
s. 56-64
).
Rådets afgørelse (FUSP) 
2020/732
 af 
2. juni 2020
 til støtte for FN’s generalsekretærs mekanisme til efterforskning af påstået brug af kemiske og biologiske våben eller toksinvåben (EUT L 172 af 
3.6.2020
, 
s. 5-14
).
Rådets afgørelse (FUSP) 
2019/1296
 af 
31. juli 2019
 om støtte til styrkelsen af biologisk sikkerhed og sikring i Ukraine i overensstemmelse med gennemførelsen af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler (EUT L 204 af 
2.8.2019
, 
s. 29-35
).
Efterfølgende ændringer til afgørelse (FUSP) 2019/1296 er blevet indarbejdet i grundteksten. Denne 
konsoliderede udgave
 har ingen retsvirkning.
Rådets afgørelse (FUSP) 
2019/2108
 af 
9. december 2019
 om støtte til styrkelsen af biologisk sikkerhed og sikring i Ukraine i overensstemmelse med gennemførelsen af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler (EUT L 318 af 
10.12.2019
, 
s. 123-133
).
Se den 
konsoliderede udgave
.
Rådets afgørelse (FUSP) 
2019/97
 af 
21. januar 2019
 til støtte for konventionen om forbud mod biologiske våben og toksinvåben inden for rammerne af EU’s strategi mod spredning af masseødelæggelsesvåben (EUT L 19 af 
22.1.2019
, 
s. 11-19
).
Se den 
konsoliderede udgave
.
Rådets afgørelse (FUSP) 
2016/51
 af 
18. januar 2016
 til støtte for konventionen om forbud mod biologiske våben og toksinvåben (BTWC) inden for rammerne af EU’s strategi mod spredning af masseødelæggelsesvåben (EUT L 12 af 
19.1.2016
, 
s. 50-59
).
Rådets konklusioner og aktionsområder for Den Europæiske Unions indsats for at bekæmpe spredning af masseødelæggelsesvåben og deres fremføringsmidler
, Rådet for Den Europæiske Union af 
17. december 2008
.
Rådets fælles aktion 
2008/368/FUSP
 af 
14. maj 2008
 om støtte til gennemførelsen af De Forenede Nationers Sikkerhedsråds resolution 1540 (2004) inden for rammerne af gennemførelsen af EU’s strategi mod spredning af masseødelæggelsesvåben (EUT L 127 af 
15.5.2008
, 
s. 78-83
).
EU’s strategi mod spredning af masseødelæggelsesvåben
, Rådet for Den Europæiske Union af 
10. december 2003
.
seneste ajourføring 
14.6.2023